Valke is glo nie op soek na Duduzane Zuma nie | Maroela Media
Lt.genl. Yolisa Mtakata, waarnemende hoof van die Valke, het Vrydag gesê daar is geen lasbrief vir die inhegtenisneming van oudpres. Jacob Zuma se seun Duduzane Zuma nie.
“Ons het geen lasbrief vir Zuma Jr. se inhegtenisneming nie. So ŉ uitspraak is nooit deur ons gemaak nie. Dit is vanweë spekulasie en ander verwagtinge en ons weet nie waar dit vandaan kom nie,” het Matakata in Pretoria aan joernaliste gesê.
Media in Suid-Afrika het wyd berig gelewer dat Duduzane, wat noue bande met die Gupta-broers het, saam met Ajay Gupta uit die land gevlug het.
Volgens haar is die lasbrief vir Ajay se inhegtenisname steeds van krag. “In dié stadium is die ondersoekspan besig om te skakel met sy prokureurs wat vir ons geskryf het, en ons het daarvolgens reageer.”
Matakata se opmerkings kom in teenstelling met dié wat Fikile Mbalula, minister van polisie, verlede week gemaak het – dat Gupta gesoek word in verband met die saak aangaande die Vrede-suiwelplaas.
Matakata het gesê agt verdagtes is op 14 Februarie in verband met dié saak in hegtenis geneem en dat vyf nog voortvlugtig is. Sy het nie dié vyf se name genoem nie.
Loterykommissie staak DBV-befondsing
Onaantasbaar soos pappie………
Ja en hier kom die omkoop, afkoop en gekonkel alweer
Piet Pille · 10 maande gelede
Weersprekery, duidelik weer ‘n toesmeerdery. Jnr net soos pappa weet net hoe.
Dan is die storie oor die “losprys” wat aangebied word seker ook nie waar nie? Deksels!!! As ek net een van hulle kon in die hande kry, sou ek sekerlik darem die helfte van my munisipale rekening kon betaal……wat nou blykbaar die verbruik van die naaste squatterkamp ook insluit. Ek het al gesien hoe ek een van hulle vastrek…….en vir dubbel die “losprys” weer laat gaan….dan kan iemand anders ook ‘n beurt kry. Ja, ja…noem my sommer Gawie….
GerhardG · 10 maande gelede
‘Op soek’ is TWEE woorde in Afrikaans as dit gebruik word met die betekenis soos in die opskrif hierbo.